Document ID: /roh_data/filtered/fineweb-2-filterrobots_roh.jsonl.gz/58457

Preschentas èn stadas tut las instituziuns da salvament, vul dir la Rega, la polizia, il militar, la Helibernina e commembers dals CAS sid – quai per la scolaziun dals salvaders da muntogna dal CAS.
En sasez vegnan quels salvaders terresters en acziun, cura ch'il helicopter na po betg sgular tar in accident en muntogna – sco per exempel, da trid'aura cun tschajera. Ma els vegnan era en acziun tar lavinas e sustegnan uschia la tschertga da la persuna sparida. Il contact cun in helicopter è perquai bain pussaivel e quella situaziun sto vegnir exercitada. Sbagls na pon betg capitar en il cas serius, uschiglio vegn l’entira situaziun da salvament privlusa.
33 commembers dal salvament sid èn sa participads al curs da questa fin d’emna, tranter quels era Antonin Hugentobler da Lavin. Durant in cas d’urgenza surpiglia el la responsabladad per ina truppa, che va a pe al lieu dad accident.
TR Telesguard 17:40